(Վավերացվել է Լիսաբոնի ճանաչման կոնվենցիայի կոմիտեի կողմից, Ստրասբուր 09.06 2004թ.) ՆԱԽԱԲԱՆ Եվրոպական տարածաշրջանում բարձրագույն կրթությանը վերաբերող որակավորումների ճանաչման մասին կոնվենցիայի (Լիսաբոնի ճանաչման կոնվենցիա) կոմիտեն՝համարելով, որ Եվրոպայի Խորհրդի և UNESCO-ի նպատակը իրենց անդամների միջև ավելի մեծ միասնականության հասնելն է, և որ այդ նպատակին կարելի է էապես հետամուտ լինել մշակութային հարցերում համատեղ գործելով, հաշվի առնելովԵվրոպայի Խորհրդի և UNESCO-ի եվրոպական տարածաշրջանում բարձրագույն կրթության որակավորումների ճանաչման մասին կոնվենցիան (ETS հմ. 165), հաշվի առնելով Եվրոպական մշակութային կոնվենցիան (ETS հմ. 18), հաշվի առնելովեվրոպական բարձրագույն կրթության շրջանի ստեղծմանն ուղղված գործընթացը, և, մասնավորապես, 1999թ.-ի հունիսի 19-ին Բոլոնիայում ընդունված եվրոպական կրթության նախարարների հռչակագիրը, ինչպես նաև Պրահայում 2001թ.-ի մայսիս 19-ին և 2003թ.-ի սեպտեմբերի 19-ին ընդունված նրանց պաշտոնական հաղորդագրությունը, հաշվի առնելովԵվրոպական Հանձնաժողովի, Եվրախորհրդի և UNESCO-ի կողմից համատեղ մշակված դիպլոմի հավելվածը, Եվրախորհրդի և UNESCO-ի տրանսազգային կրթության ապահովման գործելակերպի կանոնները, Եվրոպական կրեդիտների փոխանցման համակարգը (ԵԿՓՀ) և Եվրախորհրդի և UNESCO-ի օտարերկրյա որակավորումների գնահատման չափանիշների և ընթացակարգերի վերաբերյալ հանձնարարականը, հաշվի առնելով Եվրախորհրդի և ՅՈՒՆԵՍԿՕ-ի եվրոպական ցանցի ակադեմիական ճանաչման և շարժունության ազգային տեղեկատվական կենտրոնների (ENIC ցանց) կողմից իրականացվող գործնական աշխատանքը՝ ի նպաստ բարձրագույն կրթության որակավորումների ճանաչման բարելավման, համարելով, որ Եվրոպայի Խորհուրդը և UNESCO-ն միշտ խրախուսել են ակադեմիական շարժունակությունը` իբրև տաբեր մշակույթների և լեզուների ավելի լավ ըմբռնման միջոց, և առանց որևէ ռասսայական, կրոնական, քաղաքական կամ սեռական խտրականության, դիտարկելով, որ արտասահմանում սովորելը կամ աշխատելը հավանաբար նպաստում է անհատի մշակութային և ակադեմիական հարստացմանը, ինչպես նաև բարելավում է անհատի մասնագիտական առաջընթացը, համարելով, որ որակավորման ճանաչումը թե՜ ակադեմիական և թե՜ մասնագիտական շարժունակության համար հիմնական նախապայման է,համոզված լինելով, որ տարբեր երկրների բարձրագույն կրթության հաստատությունների միջև ուսումնական ծրագրերի համատեղ մշակումը և համատեղ աստիճանների շնորհումը նպաստում են ակադեմիական և մասնագիտական շարժունակությանը և Եվրոպական բարձրագույն կրթության շրջանի ստեղծմանը, համոզված լինելով, որ համատեղ աստիճանների ճանաչման զարգացումը և բարելավումը կնպաստի ընդլայնել բարձրագույն կրթության եվրոպական կարևորությունը և կարևոր օգուտներ կբերի անհատներին, ինչպես նաև ողջ եվրոպական հասարակությանը, տեղյակ լինելով, որ որակավորման ճանաչումը, որը բխում է նման համատեղ պայմանավորվածություններից, ներկայումս հանդիպում է իրավաբանական, ինչպես նաև գործնական բնույթի բարդությունների, գիտակցելովհամատեղ աստիճանների ճանաչման դյուրինացման կարիքը, Եվրոպական տարածաշրջանում բարձրագույն կրթությանը վերաբերող որակավորումների ճանաչման մասին կոնվենցիայի (այսուհետ՝ «Լիսաբոնի ճանաչման կոնվենցիա» ) Կողմ հանդիսացող երկրների կառավարություններին հանձնարարում է.